kardosdrur/scandi-wiki huggingface dataset:
Fender Jazz Bass

Fender Jazz Bass blev udviklet som Fenders anden el-bas-model af firmaets grundlægger, Leo Fender, i 1960. Til forskel fra den første, Precision Bass, har den en klarere lyd, som er kraftigere på mellemtonerne og de høje toner, men til gengæld med mindre vægt på de dybe toner.Derfor bruges Jazz Bass ofte af bassister, der vil have en fremtrædende plads i lydbilledet.

Op gennem 60'erne stod Jazz Bassen i skyggen af den mere populære Precion Bass, men i 70'erne blev Jazz Bassen mere populær, ikke mindst da nye basvirtuoser tog Jazz Bassen til sig, pga. af at jazz bassen havde en mere distinkt lyd og at gribebrættet var mere smalt og hurtigt at spille på.

Kendte Fender Jazz Bassister 
Jaco Pastorius
Larry Graham
Geddy Lee
Marcus Miller 
John Paul Jones
Will Lee
Lee Sklar
Flea (Michael Balzary)
Lars Larry Danielsson, dansk bassist

Basser
Taette

Taette er et skandinavisk surmælksprodukt, der er produceret med mælkesyrebakterier Lactococcus lactis og gærsvampe. I Norge kaldes mælken tettemelk eller tjukkmjølk, i Sverige långmjölk eller långfil.

Litteratur
 Joseph A. Kurmann, Jeremija L. Rasic, Manfred Kroger: Encyclopedia of Fermented Fresh Milk Products: An International Inventory of Fermented Milk, Cream, Buttermilk, Whey, and Related Products. Van Nostrand Reinhold, New York, 1992.
 O.J. Olsen-Sopp: Taette, die urnordische Dauermilch und verwandte Milchsorten, sowie ihre Bedeutung für die Volksernährung. Zentralbl. Bakteriol. II. Abt., 33 (1912) 1-54.
 
Mælk
Syrnede mejeriprodukter
Viili

Viili (viilia) er et finsk surmælksprodukt, der er produceret med mælkesyrebakterier Lactococcus lactis.

Litteratur
 Joseph A. Kurmann, Jeremija L. Rasic, Manfred Kroger: 
Encyclopedia of Fermented Fresh Milk Products: An International Inventory of Fermented Milk, Cream, Buttermilk, Whey, and Related Products.
Van Nostrand Reinhold, New York, 1992.

Noter

Syrnede mejeriprodukter
Mad fra Finland
Dag Halvorsen

Dag Halvorsen (23. december 1934 i Oslo – 17. november 2007) var en norsk journalist. Han var først og fremmest kendt som udenrigskorrespondent i en årrække for blandt andet NRK og DR. Halvorsen dækkede Østeuropa for flere skandinaviske medier.

Eksterne henvisninger 
 
 DR Nyheder/Udland
 NRK Nyheter 

Journalister fra Norge
Personer fra Oslo
Nicolaus af Autrecourt

Nicolaus af Autrecourt eller Nicholas d'Autrécourt, Nicolaus de Autricuria, Nicolaus de Ultricuria (ca. 1300 i Autrecourt – efter 1350 i Metz ; ?1299-1369?) var en fransk filosof og teolog.

Nicolaus af Autrecourt blev kendt på grund af sin kritik af substansbegrebet og den traditionelle kausalitetslære, hvorfor han ofte kaldes for "middelalderens David Hume".
I diskussionen om unversalierne indtog Nicolaus en nominalistisk position. Han kom dog i konflikt men Kurien som anklagede ham og tvang ham til at tilbagekalde mange af sine teser.

I Nicolaus von Autrecourts filosofi spillede sandsynligheden en central rolle, således skulle en atomistisk opfattelse af rum og tid ifølge ham være mere sandsynlig en den aristoteliske tese om rum og tid som uendeligt delbare kontinua.

Se også 
 Filosofi i middelalderen – Skolastik – Striden om almenbegreberne

Eksterne henvisninger 
 Om Nicolaus af Autrecourt hos Stanford.edu ved Hans Thijssen

Personer fra middelalderen
Filosoffer fra Frankrig
Esbjerg IF 92

Idrætsforeningen af 1992 (ofte forkortet Esbjerg IF 92 eller IF 92) er en dansk sportsklub hjemmehørende i Esbjerg. Klubben har bl.a. idrætsgrenene fodbold og håndbold på programmet.

Klubben blev stiftet i efteråret 1992 som en fusion mellem to klubber i Østerbyen; Boldklubben ØB (stiftet 1950) og B 47 (stiftet 25. november 1947). Fusionen kom på baggrund af, at man ønskede at styrke ungdomsarbejdet, som oplevede et fald i antallet af ungdomsmedlemmer. Fusionen havde sportslig virkning fra 1993-sæsonen.

Ekstern henvisning 
 IF 92's officielle hjemmeside 

Fodboldklubber under DBU Jylland
Håndboldklubber i Danmark
Idrætsforeninger i Danmark
IF 92
Etableret i 1992
Vandredue

Vandreduen (), også kaldet amerikansk vandredue, var en dueart som levede i det østlige Nordamerika som den mest talrige af alle fuglearter. Man regner med, at bestanden havde en størrelse på mellem 3 og 5 milliarder individer. De første europæere som bosatte sig i Nordamerika skrev ofte om de enorme flokke af vandreduer, som kunne formørke himlen i dagevis. Det sidste individ døde i fangenskab i Cincinnati zoologiske have den 1. september 1914.

Vandreduen var en trækfugl, der overvintrede i den sydlige del af Nordamerika. Den levede nomadisk og indrettede sig efter, hvor der det enkelte år var et stort fødegrundlag i form af olden. Kolonierne, der typisk dækkede et område på 80 km² og omfattede millioner af fugle, flyttede sig derfor fra år til år.

De sidste vilde individer 
Den sidste autentiske observation af den vilde vandredue blev gjort nær Sargents, Pike County, Ohio den 22. marts 1900. Selvom der efterfølgende har været mange rapporterede observationer i den første halvdel af det 20. århundrede, er ingen af dem blevet bekræftet. Fra 1909 til 1912 blev der udlovet en præmie for et levende eksemplar, men det faktum at dusøren aldrig blev krævet indikerer, at vandreduen med høj sandsynlighed var forsvundet i naturen.

Årsag til uddøen 
Det har været svært at finde den præcise årsag til vandreduens uddøen. Men de vigtigste årsager var sandsynligvis menneskets jagt og forsvinden af artens levesteder, de store egeskove. Virussygdommen Newcastle disease kan også have spillet en rolle. Desuden var der til sidst ikke individer nok til, at arten kunne leve socialt i store kolonier, og den kunne derfor ikke længere formere sig.

Se også 
 Uddøde fugle

Referencer

Eksterne henvisninger 
 Passenger Pigeon Society, Selskab for Den amerikanske vandredue

Uddøde fugle
Duefugle
Nordamerikas fugle
Dansk Kommunikationsforening

Dansk Kommunikationsforening (DKF) (grundlagt 1999) var et fagligt fællesskab  for ansatte indenfor kommunikationsbranchen. Foreningen gik konkurs i august 2016.

Dansk Kommunikationsforening havde knap 1700 medlemmer. De fleste var kommunikationsmedarbejdere og kommunikationschefer og cirka en fjerdedel af medlemmerne var selvstændige kommunikationskonsulenter eller medarbejdere i kommunikationsvirksomheder.

Kommunikatøren 

DKFs medlemsblad Kommunikatøren udkom indtil 2015 seks gange årligt og indeholdt artikler, case-stories, portrætter, interviews, anmeldelser af nye bøger samt information om medlemsmøder og nye medlemmer. Typisk var medlemsbladet bygget op om et fagligt tema.

Eksterne henvisninger
Dansk Kommunikationsforenings hjemmeside

Fagforbund uden hovedorganisation
Pia Adelsteen

Pia Adelsteen (født 11. september 1963) var fra 13. november 2007 til den 5. juni 2019 medlem af Folketinget, valgt for Dansk Folkeparti i Egedalkredsen (Nordsjællands Storkreds). Hun er selvstændig erhvervsdrivende.

Hun har været eller er medlem af kommunalbestyrelserne i Slangerup, efterfølgerkommunen Frederikssund og Mariagerfjord. Slangerup Kommune før 1. januar 2006, fra 1. januar 2007 i Frederikssund Kommune og fra 1. januar 2018 i Mariagerfjord Kommune. Fra 1. januar - 31. december 2006 sad hun i sammenlægningsudvalget, der skulle forberede sammenlægningen til den nye Frederikssund Kommune.

Pia Adelsteen driver et revisionsfirma.

Hvervsregistret 
Lønnede stillinger
Medlem af Skatteankenævn i Frederikssund.

Selvstændig virksomhed
Bogholderi – KEA Kontorservice.

Eksterne links
 

Folketingsmedlemmer i 2000'erne
Folketingsmedlemmer i 2010'erne
Politikere fra Danmark med dobbeltmandat
Kommunalbestyrelsesmedlemmer fra Dansk Folkeparti
Personer fra Korsør
Henrik Brodersen

Henrik Urban Brodersen (født 1964 i Skælskør) er medlem af byrådet i Slagelse Kommune og medlem af Folketinget fra 2007 til 2011 og igen fra 2015 til juni 2019, valgt for Dansk Folkeparti i Roskildekredsen (Sjællands Storkreds).

Baggrund 
Henrik Urban Brodersen er født den 3. juni 1964 i Skælskør som søn af smedesvend Vagn Urban Petersen og husmor Mona Kirsten Petersen.

Han er uddannet VVS-montør i 1984, men har også arbejdet som skraldemand.

Politisk karriere 
Henrik Brodersen har tidligere siddet i Skælskør Byråd, ligesom han af tre omgange har været midlertidigt folketingsmedlem. Ved folketingsvalget 2007 opnåede Brodersen valg til Folketinget.

Referencer

Eksterne henvisninger 

Folketingsmedlemmer i 2000'erne
Folketingsmedlemmer i 2010'erne
Politikere fra Danmark med dobbeltmandat
Kommunalbestyrelsesmedlemmer fra Dansk Folkeparti
Tidligere folketingsmedlemmer fra Dansk Folkeparti
Karina Lorentzen

Karina Lorentzen Dehnhardt (født 26. oktober 1973 i Kolding) er  folketingsmedlem valgt for Socialistisk Folkeparti i Sydjyllands Storkreds i perioden 2007 - 2015 og igen fra 2019 

I november 2017 blev hun byrådsmedlem i Kolding Kommune for SF.  

I august 2018 pegede medlemmer af SF i  Syd- og Sønderjyllands Storkreds ved en urafstemning på tre spidskandidater til det kommende folketingsvalg. Karina Lorentzen fik flest stemmer, efterfulgt af Nanna Bonde og Mikkel Ammitzbøll.   

Karina er uddannet folkeskolelærer og akademiøkonom.

Biografi
Karina Lorentzen Dehnhardt blev født den 26. oktober 1973 i Kolding. Hun er datter af Hans Per Lorentzen og serviceassistent Jette Lorentzen.

Karina Lorentzen Dehnhardt har en uddannelse fra Kolding Købmandsskole (1993) og er akademiøkonom med speciale i østeuropæisk handel fra Esbjerg Business College (1997). Hun blev uddannet folkeskolelærer fra Haderslev Lærerseminarium i 2002 og har arbejdet på Ålykkeskolen i Kolding fra 2003 til 2007. Hun arbejdede som kommunikationskonsulent i Dansk Fjernvarme fra 2015-2019 hvor hun igen blev valgt ind i Folketinget 

Karina er gift med Brian Dehnhardt.

Politik
 
Karina Lorentzen Dehnhardt har været medlem i Socialistisk Folkeparti siden 2004 og har været næstformand for partiets afdeling i Kolding. Hun blev valgt ind ved folketingsvalget 2007 for Socialistisk Folkeparti i Kolding Nordkredsen og igen ved valget i 2011. 

Karina blev først partiets familieretsordfører og senere retspolitisk ordfører. I 2010 blev hun valgt som partiets spidskandidat til det kommende folketingsvalg i Sydjyllands Storkreds. Hun fik siden posten som formand for Retsudvalget og blev desuden retspolitisk ordfører, integrations- og indfødsretsordfører, udlændingeordfører og forbrugerordfører.

Karina Lorentzen Dehnhardt var opstillet ved Folketingsvalget 2015, men opnåede ikke nok stemmer til at genvinde sit mandat.

Karina opstillede som en af SF's spidskandidater ved kommunalvalget i Kolding Kommune i 2017. Karina fik 2.315 personlige stemmer, hvilket sikrede hende et af SF's 2 mandater i Kolding Byråd.

Ved folketingsvalget i 2019 blev  Karina Lorentzen Dehnhardt igen valgt til Folketinget.9.

Referencer

Eksterne henvisninger 
 
Personlig hjemmeside 

Nuværende folketingsmedlemmer fra SF
Folketingsmedlemmer i 2000'erne
Folketingsmedlemmer i 2010'erne
Lærere fra Danmark
Personer fra Kolding
Henrik Høegh

Henrik Børge Høegh (født 25. februar 1952 i Alsø, Lolland) var Danmarks fødevareminister og tidligere medlem af Folketinget fra 2007 til 2015, valgt for Venstre i Guldborgsundkredsen (Sjællands Storkreds). Han var tidligere viceformand i Dansk Landbrug. Han blev den 23. februar 2010 udnævnt til minister for fødevarer, landbrug og fiskeri, en post han bestred til regeringsskiftet 3. oktober 2011.

Høegh er landbrugsudannet fra Næsgård Agerbrugsskole i 1974 og har siden været selvstændig landmand. 
I 2009 modtog han 706.000 kroner i landbrugsstøtte fra den Europæiske Union.

Fra 1989 til 1999 var han formand for landboforeningerne på Lolland, Falster og Møn, og han blev i efteråret 1998 valgt som viceformand i Dansk Landbrug, hvor han har haft ansvaret for planteavl, miljø samt forskning i energi og bioenergi. Posten besad han frem til november 2007. Han har desuden været formand for Landsudvalget for Planteavl (1991-1999 og 2004-2007) samt formand for Dansk Planteforum. Fra 1998 til 2007 var han medlem af Landbrugsraadets præsidium. Han har tillige været medlem af Teknologirådet og Fødevareministeriets Rådgivende Forskningsudvalg, ligesom han er bestyrelsesmedlem i Danmarks Miljøundersøgelser. Han er Ridder af Dannebrog.

Han er formand for energi- og affaldsselskabet Refa I/S, der dækker Lolland-Falster, og medlem af bestyrelsen på Middelaldercentret.

Referencer 

Tidligere folketingsmedlemmer fra Venstre
Folketingsmedlemmer i 2000'erne
Riddere af Dannebrog
Fødevareministre fra Danmark
Landbrugsministre fra Danmark
Fiskeriministre fra Danmark
Regeringen Lars Løkke Rasmussen I
Folketingsmedlemmer i 2000'erne
Folketingsmedlemmer i 2010'erne
Personer fra Lolland
Landmænd fra Danmark
Personer i Kraks Blå Bog
Overlæge

En overlæge er en læge i en ledende funktion, for det meste på en sygehusafdeling. Overlægen er speciallæge i et eller flere lægelige specialer og har for det meste ansvaret for et nærmere defineret delspeciale på sin afdeling. Uddannelsessøgende læger (reservelæger og 1. reservelæger) arbejder under overlægens supervision. Den ledende overlæge udgør sammen med oversygeplejersken afdelingsledelsen.

Stillingsbetegnelser inden for sundhed
Læger
Mike Legarth

Mike Legarth (født 23. marts 1960 i Albøge) er selvstændig erhvervsdrivende, tidligere borgmester i Vamdrup og folketingsmedlem mellem 2009 og 2015, valgt for Det Konservative Folkeparti i Kolding Syd-kredsen (Sydjyllands Storkreds).

Liv og karriere 
Mike Legarth har arbejdet som sømand 1976-1979 og været sergent i Livgarden 1979-1982 inden han blev uddannet politiassistent på Station 3, Nørrebro 1982-1987. Han arbejdede hos Fredericia Politi frem til 1988. Samme år etablerede han egen virksomhed. I fritiden er han racerkører i lighed med sin far, Jens Christian Legarth, der efter sin tid som racerkører grundlagde Ring Djursland, hvor han omkom i 1967 ved en ulykke.

Før kommunalreformen var Mike Legarth borgmester i Vamdrup Kommune, og siden har han været medlem af Kolding Byråd, hvor han sad frem til valget i 2009, hvor han valgte ikke at genopstille for at passe hvervet som medlem af Folketinget. Han var kandidat i Sønderborgkredsen. Ved Folketingsvalget 2015 opnåede Legarth umiddelbart ikke nok stemmer til at blive genvalgt.
Stemmesedlen var fejlagtig udformet, hvilket kunne give Legarth anledning til at klage og bede om omvalg.

Referencer

Eksterne henvisninger 
 Mike Legarths hjemmeside
 

Tidligere folketingsmedlemmer fra Det Konservative Folkeparti
Folketingsmedlemmer i 2000'erne
Folketingsmedlemmer i 2010'erne
Medlemmer af Kolding Byråd
Borgmestre fra Det Konservative Folkeparti
Personer i Kraks Blå Bog
Johan Heinrich Dumreicher

Johan Heinrich Dumreicher (Født 2. december 1703 i Schwaben, død 12. april 1761) var en nederlandsk arkitekt og bygmester, som af Frederik Danneskiold-Samsøe blev indkaldt til Danmark for at stå for byggeriet af et dokanlæg i København. Han udførte arbejdet trods store vanskeligheder. I 1747 blev han optaget i den københavnske frimurerloge Zorobabel.

På Frederik 5.s fødselsdag 1757 blev han adlet for sine fortjenester og fordanskede samtidig sit navn, men slægten uddøde allerede ved Dumreichers søn kaptajnløjtnant Georg Severin Dumreichers for tidlige død 3. august 1774.

Johan Henrik Dumreichers yngste datter blev gift med admiral Poul de Løvenørn. Selv opnåede han titel af kommandørkaptajn i Søetaten inden sin død i 1761.

Henvisninger

Kilde 
 Nordisk Conversations-Lexicon, bind 2, Forlagsbureauet i København, 1859.

Arkitekter fra Nederlandene
Frimurere fra Danmark
Søofficerer fra Danmark
Danskere i 1700-tallet
Danske fodboldlandskampe i 1992

Danmarks fodboldlandshold spillede følgende Landskampe i 1992:

Fodbold i 1992
Fodboldlandskampe i 1992
Hospitalsmedhjælper

Hospitalsmedhjælpere (også kaldet hospitalsserviceassistenter) er servicemedarbejdere ansat på sygehuse og sygehusapoteker, som udfører diverse serviceopgaver.

På sygehusene arbejder hospitalsmedhjælpere bl.a. med rengøring, sengeopredning og forplejning af patienter. På sygehusapotekerne beskæftiger hospitalsmedhjælperne sig hovedsageligt med den teknisk-praktiske fremstilling af lægemidler under ledelse af sygehusapotekernes ledende farmakonomer.

Nogle hospitalsmedhjælpere er ufaglærte; andre har gennemgået den 2-årige teknisk-praktiske erhvervsuddannelse til hospitalsserviceassistent.

Eksterne kilder og henvisninger
 UddannelsesGuidens information om uddannelsen til hospitalsserviceassistent 
 UddannelsesGuidens information om arbejdet som hospitalsserviceassistent 

Stillingsbetegnelser inden for sundhed
Hospitaler
Apoteksvæsen
Svømmeblære

Svømmeblæren er den blære, der holder en fisk på en bestemt dybde. Nogle fisk har ikke en svømmeblære, og de skal derfor hele tiden bevæge sig for ikke at synke til bunds.

Se også 

Fisk
Dyreanatomi
I'm Not in Love

"I'm Not in Love" er den mest succesrige single udsendt af 10cc i 1970'erne. Den 24. juni 1975 erstattede de "Whispering Grass" på 1. pladsen af de engelske hitlister. Sangen var med på albummet The Original Soundtrack, der også blev en af 10cc's mest populære album. Sangen er skrevet af Eric Stewart og Graham Gouldman, men bliver sunget af alle fire medlemmer. 10cc havde tidligere samme år skrevet med Mercury Records til en værdi af mere end en million dollar, primært pga. denne sang.

Instrumentering 
 Graham Gouldman: Bas, guitar, vokal
 Eric Stewart: Klaver, vokal
 Kevin Godley: Keyboard, vokal
 Lol Creme: Klaver, vokal

Hitlister

Weekly charts

Årshitlister

Referencer 

Rocksange
Sange fra 1975
10cc
M.A.S.K

M.A.S.K er en tegnefilmsserie. Der var 75 episoder i serien.

M.A.S.K. personer og stemmer 
Matt Trakker (Doug Stone)
Spectrum -- Thunderhawk
Ultra-Flash -- Rhino
Lava Shot -- Volcano
Hondo MacLean (Doug Stone)
Blaster I -- Firecracker
Blaster II -- Hurricane
Buddie "Clutch" Hawks (Mark Halloran)
 Penetrator -- Firecracker
Dusty Hayes (Doug Stone)
Backlash -- Gator
Gloria Baker (Sharon Noble)
Aura -- Shark
Bruce Sato (Doug Stone)
Lifter -- Rhino
Brad Turner (Graeme McKenna)
Hocus Pocus -- Condor
Alex Sector (Brendan McKane)
Jackrabbit -- Rhino

Jacques LaFleur (Brendan McKane)
Mirage -- Volcano
Ace Riker (Mark Halloran)
Boomerang -- Slingshot
Julio Lopez (Graeme McKenna)
Streamer -- Firefly
Calhoun Burns (Graeme McKenna)
Gulliver -- Raven

Sæson 2 
Matt Trakker
Shroud -- Goliath I
Buddie "Clutch" Hawks
Ditcher -- Wildcat
Dusty Hayes
Vacuum -- Billboard Blast
Brad Turner
Eclips -- Razorback
Alex Sector
Disruptor -- The Collector
Ace Riker
Cruise Control -- Meteor
Boris Bushkin (Doug Stone)
Comrade -- Bulldog
Nevada Rushmore (Brendan McKane)
Totem -- Goliath II
Ali Bombay (Brian George)
Vortex -- Bullet

V.E.N.O.M. personer og stemmer 
Miles Mayhem (Brendan McKane)
Viper -- Switchblade
Python -- Outlaw
Sly Rax (Mark Halloran)
Stiletto -- Piranha
Cliff Dagger (Mark Halloran)
Torch -- Jackhammer
Vanessa Warfield (Sharon Noble)
Whip -- Manta

Bruno Sheppard (Doug Stone)
Magna-Beam -- Stinger
Floyd Malloy (Brendan McKane)
Buckshot -- Vampire
Nash Gorey (Doug Stone)
Powerhouse -- Outlaw

Sæson 2 
Miles Mayhem
Flexor -- Buzzard
Sly Rax
Sawblade -- Pit Stop Catapult
Lester Sludge (Brian George)
Mudslinger -- Iguana
Maximus Mayhem (Doug Stone)
Deep Freeze -- Buzzard

Bipersoner og stemmer 
Scott Trakker (Brennan Thicke)
T-Bob (Graeme McKenna)
Duane Kennedy (Mark Halloran)
M.A.S.K. computer (Sharon Noble)

Sæson 2 
Buzzard drone (Graeme McKenna)

Eksterne henvisninger 
M.A.S.K info
All about M.A.S.K 

Tegnefilm
Animerede tv-serier
Knut Lystad

Knut Ove Lystad (født 31. januar 1946) er en norsk skuespiller. Han er kendt for komedietrioen KLM sammen med Trond Kirkvaag og Lars Mjøen.

Han var også med i TV-serien Karl & Co på TV2 som Ulf Rasch Ludvigsen. Ulf er gift med Magda, han er formand i beboerforeningen og Karls "bedste" ven.

Eksterne henvisninger 
 

Skuespillere fra Norge
Personer fra Oslo
Niels Krause-Kjær

Niels Krause-Kjær (født 23. marts 1963) er en dansk journalist, forfatter og politisk kommentator.

Baggrund og tidlig karriere 
Krause-Kjær er født i Skanderborg, opvokset ved Hovedgård.
Han er gift med forfatter og dokumentarist Mette Korsgaard.
De mødte hinanden på Jyllands-Posten, hvor hun arbejdede fra 1992-96. Parret har to børn, Peter og Marie.

Professionelt virke 
Krause-Kjær er uddannet som journalist på Danmarks Journalisthøjskole 1986-1990 og var i praktik på Morgenavisen Jyllandsposten. 
På Jyllandsposten var han også senere redaktionssekretær på erhvervs- og udlandsredaktionen 1990-1991 og journalist for søndagsredaktionen 1991-1997.

I 1997-98 var Krause-Kjær pressechef hos den konservative folketingsgruppe under henholdsvis Per Stig Møller og Pia Christmas-Møller, de daværende ledere af partiet. I 1998 blev han lektor på Danmarks Journalisthøjskole, hvilket fortsatte til 2004. Han var der lektor i politisk journalistik og leder af uddannelsens 2. del 2001-2004.

I 2004 skiftede han til Syddansk Universitet i Odense hvor han blev leder af journalistuddannelsen på Center for Journalistik, men stoppede i 2005.

Siden 2006 har han været selvstændig journalist og forfatter.

Han fungerer desuden som censor på Danmarks Journalisthøjskole og Syddansk Universitet.

Siden 2004 har Krause-Kjær været kommentator på Berlingske Tidende og siden september 2007 skrevet blogindlæg på Berlingske Tidendes hjemmeside.
Han var vært på eget talkshow på DR's P1, "Krause på tværs", 2006-2013, hvorefter han blev vært på DR2's morgenprogram. I TV er han er ofte brugt som kommentator; således i DR2-programmet Jersild & Spin 2007-2008.

Flere gange i 2010 angreb Krause-Kjær den konservative formand Lene Espersen. Først i marts 2010, hvor han kommenterede Lene Espersens afbud til et møde om Arktis. I juli 2010 kaldte han Espersen for "Madame 7 percent" og skrev at hun fremstod "under alle omstændigheder som en politisk dværg" (på baggrund af en sammenligning med tidligere udenrigsministre). Endelig i oktober 2010 brugte Krause-Kjær ord som "simply the worst" og "doven og uduelig" om hende.

Niels Krause-Kjær har siden august 2014 været vært på Deadline på DR2.

Bibliografi 
 2000: Kongekabale
 2003: Den politiske landsby
 2004: Tilskueren
 2019: Mørkeland
2020: Fandens forår
2023: Nedsmeltning

Referencer

Eksterne henvisninger 
 Niels Krause-Kjærs personlige hjemmeside
 Niels Krause-Kjærs blog på Berlingske 
 

Journalister fra Danmark
Debattører fra Danmark
Personer fra Skanderborg
Ansatte i DR
Politikere fra Det Konservative Folkeparti
Journalister ved Berlingske
Studieværter på Deadline
Personer i Kraks Blå Bog
St. Jakob-Park

er et fodboldstadion i Schweiz. Banen er hjemmebane for det schweiziske tophold FC Basel. Stadionet ligger i byen Basel, og blev benyttet under EM i fodbold 2008 i Schweiz og Østrig. Der er plads til 38.512 tilskuere.

Eksterne henvisninger 

Fodboldstadioner i Schweiz
Etableret i 2001
ThunderCats

ThunderCats er en tegnet tv-serie fra USA. Der er i alt 130 episoder, og hver episode varer ca. 22 minuter.
Serien statede i 1985.

Personer

Heltene 

 Lion-O
 Jaga
 Tygra
 Panthro
 Cheetara
 WilyKit
 WilyKat

Skurkene 

 Mumm-Ra
 Slithe
 Monkian
 Jackalman
 Vultureman
 Ratar-O

Ekstern henvisning 
Thundercats Lair 

Animerede tv-serier fra USA
Tegnefilm fra USA
Amerikanske tv-serier fra 1980'erne